Սարքը վերամշակում և տրամադրում է բժիշկ-ռադիոլոգին միայն պատկերները: Որոշ բարդ դեպքերում անգամ ամեն նկար ստանալու համար բժիշկ–ռադիոլոգը հետևում է հետազոտության ընթացքին և անհատական փոփոխություններ կատարում: Պատկերները ստանալուց հետո սկսվում է ամենաբարդ և պատասխանատու աշխատանքը՝ բուն դիագնոստիկան: Ռադիոլոգը մանրամասն զննում է հարյուրավոր, իսկ երբեմն՝ հազարավոր նկարներ, գտնում անգամ ամենաաննշան փոփոխությունները և, հիմնվելով իր գիտելիքների և փորձի վրա, հասկանում, թե ինչ փոփոխություններ կարող են դրանք լինել և արդյո՞ք դա նորմայի տարբերակ չէ: